《哀菊庄陈先生辞》
明代·张弼

紧羲画兮开天，三圣作兮朗以宣。胡元圣之孔神兮尚折摘而宣编。

于天其浩浩兮海其渊渊。伟若人之卓识兮，弗中慑兮力绵。

耽嗜矻矻兮佔哔以穷年。我欲之兮峻山修川。溘长逝兮徒糟粕之攸传。

噫嘻吁兮将孰与言。洒弱翰兮弹哀弦。溯长风兮寄予怀之惓惓。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。